….. sz. napirend

## E L Ő T E R J E S Z T É S

**a Képviselő-testület 2022. május 31-i rendes ülésére**

**Tárgy:** Bérleti szerződés megkötése Budapest Főváros Önkormányzatával a 1027 Budapest, Jurányi u. 3. szám alatt található ingatlan bölcsőde létrehozására kijelölt ingatlanrészének vonatkozásában

**Készítette:** ………………………

 Kerényi Gyula

 polgármesteri koordinátor

**Egyeztetve:** ………………………

 dr. Varga Előd Bendegúz

 alpolgármester

 ………………………

 Annus Béláné

 gazdasági igazgató

**Látta:** ……………………….

 dr. Szalai Tibor

 jegyző

 ……………………….

 dr. Silye Tamás

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület 2021. december 16-i ülésén tárgyalta a Budapest Főváros II. Kerületi Önkormányzat (a továbbiakban: Önkormányzat) részvételi szándékát a *Bölcsődei nevelés fejlesztése* megnevezésű, *RRF-1.1.2-2021.* kódszámú pályázaton történő induláson, melyet a 454/2021.(XII.16.) számú határozatával hagyott jóvá *(1. számú melléklet)*. Budapest Főváros Önkormányzata, mint az egyik bölcsődei helyszín (Budapest II. kerület, belterület 13722 hrsz., 1027 Budapest, Jurányi utca 3.; a továbbiakban: Ingatlan) kizárólagos tulajdonosa 780/2021. (XII.20.) számú tulajdonosi bizottsági határozatával *(2. számú melléklet)* az Ingatlan bölcsőde létrehozására kijelölt ingatlanrészének (a továbbiakban: Bérlemény) megvalósítási és kötelező fenntartási időszakra történő bérbeadását támogató nyilatkozat aláírására kérte a főpolgármestert, amelyet *3. számú melléklet*ként csatolunk.

A Miniszterelnökség az Önkormányzat *RRF-1.1.2-21-2022-00053* azonosítószámú, *Bölcsődei férőhelyek létrehozása* Budapest II. kerületében című pályázatát 2022. március 21-ei támogató döntésével *(4. számú melléklet)* 447.739.680 Ft vissza nem térítendő támogatásban részesítette, a támogatási szerződés megkötése folyamatban van.

A Bérlemény a 2.835 m2 területű, az ingatlan-nyilvántartás szerint „kivett középiskola” megnevezésű Ingatlanon található 6.371 m2 alapterületű épület 389 m2 alapterületű alagsori helyiségcsoportját, valamint a hozzá tartozó 290 m2 alapterületű udvart foglalja magában.

Budapest Főváros Önkormányzatát a szerződéskötés során a Budapest Főváros Vagyonkezelő Központ Zrt, képviseli a Bérleményre vonatkozó bérleti szerződés megkötése tekintetében *(5. számú melléklet)*, amelynek T. Képviselő-testület általi elfogadását kérem. A bérleti szerződés lényeges eleme, hogy – tekintettel a támogatott pályázat megvalósítási ütemezésére, ami szerint 2022-ben projekt-előkészítési munkák fognak zajlani (kiviteli tervező kiválasztása, kivitelező kiválasztására irányuló közbeszerzési eljárás) – a hatályba lépés a kivitelezés kezdőnapja, mely időpontig az Önkormányzatnak bérleti díj- és rezsifizetési kötelezettsége nem áll fenn.

Kérem a T. Képviselő-testületet, hogy a határozati javaslatot elfogadni szíveskedjen.

**Határozati javaslat**

A Képviselő-testület úgy dönt, hogy felhatalmazza a Polgármestert a Budapest Főváros Vagyonkezelő Központ Zrt. és a Budapest Főváros II. Kerületi Önkormányzat között létrejövő, a Budapest II. kerület belterület 13722 helyrajzi számú, természetben 1027 Budapest, Jurányi u. 3. szám alatti ingatlan 389 m2 alapterületű alagsori helyiségcsoportjára, valamint 290 m2 alapterületű udvarra vonatkozó bérleti szerződés aláírására.

Felelős: Polgármester

Határidő: 2022. június 30.

*(A határozati javaslat elfogadása egyszerű többségű szavazati arányt igényel.)*

Budapest, 2022. május 23.

 **Őrsi Gergely**

 polgármester

Mellékletek:

1. 454/2021. (XII.16.) számú képviselő-testületi határozat

2. 780/2021. (XII.20.) számú Budapest Főváros Önkormányzata tulajdonosi bizottsági határozat

3. Budapest Főváros Önkormányzata képviseletében főpolgármesteri támogató nyilatkozat

4. RRF-1.1.2-21-2022-00053 azonosítószámú pályázat támogató döntés

5. Budapest Főváros Vagyonkezelő Központ Zrt.-vel megkötendő bérleti szerződés